[{"text_idx": "#000000", "text": "Lianyungang -- la deirpunkto de la nova Eu\u0306razia Kontinenta Ponto en la oriento"}, {"text_idx": "#000001", "text": "Lianyungang, marborda urbo de la provinco Jiangsu en orienta C\u0302inio, estas la deirpunkto de la nova Eu\u0306razia Kontinenta Ponto en la oriento kaj ankau\u0306 la vojkrucig\u0302o de la kontinenta kaj mara Silkaj Vojoj, kaj funkcias kiel mara pordo de la ekonomia zono lau\u0306 la Silka Vojo malferma kaj al la Oriento kaj al la Okcidento kaj trafika nodo liganta kontinenton kaj maron."}, {"text_idx": "#000002", "text": "Lianyungang kiu sidas c\u0302e la nabo de la industria zono de la nova Eu\u0306razia Kontinenta Ponto, la Azi-Pacifika Ekonomia Cirklo, la ekonomia zono c\u0302irkau\u0306 la maro Bohai kaj la ekonomia rondo en la delto de Jangzio, ludas tre gravan rolon strategian en la regiona ekonomia arang\u0302o. Oriente g\u0302i najbaras kun Japanio kaj Sud-Koreio trans la maro je malpli ol 500 kilometroj; okcidenten tra la nova Eu\u0306razia Kontinenta Ponto, g\u0302i kunligas marbordon de la Pacifiko, la Centran Azion, Okcidentan Azion kaj Eu\u0306ropon. La loko estas rigardata kiel grava mara haveno kaj translanda trafika koridoro por la regionoj lau\u0306 la longo de la fervojo de Lianyungang, urbo en la provinco Jiangsu en sudorienta C\u0302inio, al Lanzhou, c\u0302efurbo de la provinco Gansu en nordokcidenta C\u0302inio, kaj tiu de Lanzhou al Urumc\u0302io, c\u0302efurbo de Xinjiang, kaj por la landoj en la Centra Azio. Lianyungang situanta en la marborda ekonomia zono kaj en la ekonomia zono lau\u0306 la longo de la supre manciitaj fervojoj, najbaras sude kun la delto de Jangzio kaj norde kun la golfo Bohai, pro tio g\u0302i okupas ankau\u0306 gravan pozicion en la kunordigo de la regiona disvolva strategio de C\u0302inio."}, {"text_idx": "#000003", "text": "Aktuale, Lianyungang malfermis c\u0302. 60 oceanajn itinerojn longajn kaj mallongajn, kiaj tiuj al Japanio, Koreio, Sudorienta Azio, Eu\u0306ropo kaj Ameriko, alireblajn al pli ol 1 000 havenoj de pli ol 160 landoj kaj regionoj tra la mondo. C\u0302iujare g\u0302i respondecas pri pli ol 50% da translanda kontenerizita transportado el la Centra Azio kaj pri 60% da s\u0302arg\u0302ado kaj mals\u0302arg\u0302ado de varoj el mezaj kaj okcidentaj regionoj. Pro tio pli kaj pli evidentas la subtena rolo de la haveno al la ekonomia zono lau\u0306 la Silka Vojo. En la jaro 2013, pli ol 86 090 translandaj konteneroj estis transportitaj, pere de la fervojo, de la haveno Lianyungang al la ekonomia zono lau\u0306 la Silka Vojo, kun la kresko je 57% kompare kun tiu en la sama periodo de la pasinteco. Pro tio Lianyungang farig\u0302is vera \"ora kanalo\" por la trafikado."}, {"text_idx": "#000004", "text": "C\u0302i tiu levig\u0302anta internacia marborda urbo kun la marbordo el bonkvalitaj rokoj kaj belaj pejzag\u0302oj montaj kaj maraj estas unu el la c\u0302armaj turismaj urboj de C\u0302inio kaj naskig\u0302loko de la kulturo pri Pilgrimo al la Okcidento."}]